Judy Martz

Judy Martz (født Judith Helen «Judy» Morstein, 28. juli 1943 i Big Timber i Montana i USA, død 30. oktober 2017 i Rocker i Butte i Montana ) var den 22. guvernør i Montana og satt i én periode, fra 1. januar 2001 til 3. januar 2005. 

 Tidlig liv og utdannelse 
Judy Morstein ble født den 28. juli 1943 i Big Timber i delstaten Montana. Hun ble uteksaminert fra Butte High School i 1961, og fortsatte deretter ved Eastern Montana College. Faren var gruvearbeider og rancher og moren var blant annet kokk, jobbet i en spritbutikk og som rengjøringshjelp på et motell. 

 Karriere før politikken 
 Hurtigløp på skøyter 
Morstein deltok hurtigløp på skøyter (1500 meter) under Vinter-OL i 1964 i Innsbruck i Østerrike. Hun var en av de to første kvinnene fra Montana som deltok i de olympiske leker. Morstein deltok også i Allround-VM på skøyter 1963 for damer i Karuizawa i Japan.

 Personlige rekorder 
 Distanse  Tid  Dato  Sted  Bane  Stevne  500 m   48,1  1971/72  ?  ?  ? 1 000 m  1.38,0  27. desember 1963   Rosemont reservoir  ?  nasjonalt olympisk uttaksløp 1 500 m  2.33,3  31. januar 1964   Innsbruck  Olympia Eisstadion  Vinter-OL 1964 3 000 m  5.32,4  1971/72  ?  ?  ?

 Skjønnhetskonkurranse og arbeidsleder 
Hun vant skjønnhetskonkurransen Miss Rodeo Montana i 1962. Sammen med sin mann, Harry, drev hun et renovasjonsselskap i hjembyen Butte i Montana.

 Politikeren 
I 1996 ble Martz den første kvinnelige viseguvernør i Montana; valgt sammen med Marc Racicot. Hun var viseguvernør fra 1997 til 2001. Hun var Montanas første kvinnelige guvernør.

 Guvernørperioden 
Under oppløpet til guvernørvalget i 2000 vant Martz republikanernes primærvang foran den konservative aktivisten og jussprofessoren ved University of Montana Rob Natelson, med 57 prosent mot Natelsons 43 prosent. Hun forsatte med å vinne over den demokratiske motstanderen, delstatsrevisor Mark O'Keefe, i selve valget, med en margin på 51 prosent mot O'Keefes 47 prosent.Almanac of American Politics 2004 - Gov. Judy Martz (R) - Montana Etter å ha blitt guvernør, resulterte Martz' første lovgivende sesjon i den enkeltstående største økningen i utdanningsbudsjettet i Montana historie,Judy Martz on Education så vel som skattelettelser beregnet på å stimulere den stillestående økonomien i delstaten.

Judy Martz fikk oppmerksomhet over hele delstaten i november 2001 da en eiendomshandel fra 1999 mellom familien Martz og ARCO ble kjent. Familien Martz hadde en ranch som hadde felles grense med et annet større landområde eid av selskapet ARCO, som ARCO solgte til familien Martz til en angivelig lav pris. Det demokratiske partiet i delstaten påsto at Martz hadde hjulpet ARCO i hennes tid som viseguvernør. Montanas Commissioner of Political Practices fant dog at beskyldningene var grunnløse. Martz kunngjorde at hun ikke ville stille til gjenvalg som guvernør i 2004. Martz avsluttet sin periode som guvernør med å drive valgkamp for president Bush i Ohio, Arizona og andre delstater som var på vippen, samt sparring med den innkommende demokratiske guvernøren Brian Schweitzer over overføringen av regjeringsmakten. 

 Etter tiden som guvernør 
I september 2005 ble Martz utnevnt som leder av Montanans for Judge Roberts (høyesterettsjustitiariusnominerte John Glover Roberts jr.) og talte på et valgmøte til støtte for Roberts. Hun satt i styret til Maternal Life International, University of Montana Western, Big Sky State Games og Taser International, et selskap som produserer ikke-dødelige elektriske støtvåpen for politi, militære og privatpersoner.Flsthead Beacon - Ex-Governor Judy Martz at Peace With Lord, Legacy

 Familie og privatliv 
Judy Martz giftet seg med sin ektefelle, Harry, i 1965 og de fikk to barn.

 Referanser 

 Kilder 
 Billings Gazette: Republicans back approval of Roberts
 CBS News: Bordello Gov. Judy

 Eksterne lenker 


Kategori:Guvernører i Montana
Kategori:Kvinnelige guvernører i USA
Kategori:Skøyteløpere fra USA
Kategori:Deltakere for USA under Vinter-OL 1964
Kategori:Skøyteløpere under Vinter-OL 1964
Kategori:Personer fra Sweet Grass County i Montana
Kategori:Artikler i skøytesportprosjektet